ઘરકામથી ઘણી સ્ત્રીઓ આઝાદી ઝંખે છે, અને કશીક પોતે ય કન્ફ્યુઝડ હોય, એવી કરિઅર બનાવવા માંગે છે. જીવનમાં પરિવાર સંપૂર્ણ ના હોય ત્યારે જાતભાતના સિદ્ધિ-પ્રસિદ્ધિના ફિતૂર એ એકલતાને ટાળવા ઉપડતા હોય છે. પણ માતૃત્વ ટાઈમ કન્ઝ્યુંમિંગ ડેડીકેશન માંગી લે છે. ટ્રાન્સફોર્મર્સ ફિલ્મોથી વધુ વિખ્યાત બનેલી મેગન ફોકસ યાદ છે? સ્કારલેટ જ્હોન્સનને ક્યાંય પાછળ રાખે એવું અવરગ્લાસ ફિગર વળાંકોવાળું હતું એનું. લવ મેરેજ પછી બચ્ચાંઓ થયા એટલે ધોમધખતી હોલીવૂડ કરિઅરને લાત લગાવી દીધી. મેકઅપની ચિંતા કર્યા વિનાની ફૂલટાઈમ મોમ બે સંતાનોની માતા બની છે. એના એફબી એકાઉન્ટ પર મોડર્ન પેરેન્ટિંગને લગતી વાતો શેર કર્યા કરે છે. હૈતીમાં ચેરિટીવર્ક કરે છે અને સિલેકટીવ પ્રોજેકટસ કરે છે જેમ કે એના બાળકોને ગમે છે, એટલે નિન્જા ટર્ટલ્સ મૂવીઝ કરે છે. જવાન જોબનવંતી ઉંમરે બાળકો માટે ઓલ્મોસ્ટ સંન્યાસ લઈ લીધો છે.